Медицинаға бәйле фәндәрҙән тыш, Сеченов фәлсәфә, психология, тарих һәм театр менән ҡыҙыҡһына. Ул философ һәм психолог Ф.xa0Э.xa0Бенеке хеҙмәттәрен уҡый, тарихсы П.xa0Н.xa0Кудрявцев лекцияларына йөрөй, шағир Аполлон Григорьевтың әҙәби түңәрәге эшмәкәрлегендә ҡатнаша. Ул Григорьевтың атаһы йортонда А.xa0Н.xa0Островскийҙың яңы ғына яҙылған «Бедность не порок» комедияһын уҡығанда була, өйҙә ҡуйылған А.xa0С.xa0Грибоедовтың «Горе от ума» комедияһында Скалозуб ролен уйнай, йома һайын Д.xa0Д.xa0Шумахер йортона осрашыуҙарға йөрөй, был осрашыуҙарға шулай уҡ А.xa0Н.xa0Афанасьев һәм Сергей Боткин да йөрөгән. Сеченов һәм Боткин бер факультетта уҡыһа ла, улар Шумахер йортонда таныша, ә һуңыраҡ, сит илдә уҡыған осорҙа, дуҫлашып китә. Офтольмолог Эдуард Юнге һәм физиолог Павел Эйнбродт Сеченовтың университет буйынса дуҫтары була.